Google Play

**Google Play** (ranije poznat kao **Android Market**) jest Googleova digitalna distribucijska platforma. Služi kao zvanična prodavnica na operativnom sistemu Android i omogućava korisnicima da pretražuju i preuzimaju aplikacije koje su napravljene pomoću alata Android SDK i objavljene preko prodavnice. Google Play također radi kao digitalna prodavnica koja pruža muziku, časopise, knjige, filmove i televizijske programe. Korisnici u određenim zemljama mogu i kupiti uređaje putem prodavnice.

Aplikacije su dostupne besplatno ili po određenim cijenama. Mogu se izravno instalirati na Android ili Android TV putem Google Playa ili daljinskom instalacijom sa sajta. Mnoge aplikacije mogu se posebno napraviti za određene uređaje ili za određene dijelove hardvera koji neki uređaji imaju, kao što su, naprimjer, aplikacije za videopozive dostupne samo za uređaje s prednjom kamerom.

Usluga Google Play predstavljena je 6. marta 2012. kada je zamijenila tri servisa – Android Market, Google Music i Google eBookstore time označivši promjene u načinu na koji Google vrši digitalnu distribuciju. Google Play pruža sljedeće servise: Google Play Muzika, Google Play Knjige, Google Play Kiosk, Google Play Filmovi i TV i Google Play Igre. Prodavnica je prekoračila 1,3 miliona objavljenih aplikacija i preko 50 milijardi preuzimanja.

## Sadržaj kataloga 
### Aplikacije 
Besplatne aplikacije dostupne su širom svijeta (osim u zemljama koje su pod embargom Sjedinjenih Američkih Država) dok su aplikacije koje se plaćaju dostupne u 135 zemalja. Po podacima sa sajta AppBrain Stats, u prodavnici je dostupno približno 1.450.000 aplikacija (ažurirano u januaru 2015) od kojih je preko 1.250.000 besplatno, a njih 210.000 potrebno je kupiti. Google uklanja aplikacije lošeg kvaliteta jednom svake četvrtine godine, te tada broj aplikacija padne.

### Muzika 
Dostupnost servisa Google Play Muzika|thumb
Google Play nudi internetsku muzičku prodavnicu s katalogom od 22 miliona pjesama, mrežnu pohranu s najviše 20.000 pjesmi bez dodatnih troškova i uslugu muzičkog streaminga koja se zove All Access (doslovno "pristup svemu"). Google Play Muzika dostupna je u 58 zemalja.

### Knjige 
Dostupnost servisa Google Play Knjige|thumb
Google Play Knjige najveća je internetska knjižara na svijetu s preko 4 miliona knjiga. Kupljene knjige sačuvane su na internetu i mogu se preuzeti u formatima PDF i EPUB. Za DRM, Google koristi Adobe Content Server 4. Knjige se mogu prebaciti i čitati na uređajima koji podržavaju ovu vrstu DRM-a. Knjige se mogu čitati s bilo kojeg internetskog preglednika, aplikacije Google Play Knjige za Android i iOS ili preko samostalne aplikacije za preglednik Google Chrome koja se može preuzeti s veb-prodavnice.

Knjige se mogu kupiti u 65 zemalja. Pri kupovini filmova postoje dvije opcije: iznajmljivanje i kupovina filma. Iznajmljivanje korisniku omogućava da privremeno dobije film u svoju biblioteku, te zavisno od toga kako je određeni izdavač odredio, najčešće će mu biti pruženo 30 dana od dana iznajmljivanja da počne s gledanjem i onda 48 sati da završi. Ovi uslovi mogu biti različiti zavisno od izdavača. Kupovinom filma korisnik zadržava film u svojoj biblioteci i može ga bilo kada gledati bez ikakvih ograničenja pomoću aplikacije Google Play Filmovi i TV.

Dostupnost servisa Google Play Kiosk|thumb
Filmovi su dostupni u 70 zemalja, dok su televizijske emisije dostupne u Australiji, Kanadi, Japanu, Ujedinjenom Kraljevstvu i Sjedinjenim Američkim Državama.

### Vijesti i časopisi 
Google Play pruža pretplate besplatnim publikacijama vijesti i onima koje zahtijevaju plaćanje za čitanje u aplikaciji Google Play Kiosk. Kada je prvo počeo s radom, Kiosk je pružao oko 1.900 publikacija.

## Reference 
Kategorija:Internet
Kategorija:Google
Kategorija:Osnivanja u 2008.